Adolphe Sax
Adolf Saks (6. novembar 1814 — 7. februar 1894) je bio belgijski dizajner muzičkih instrumenata, najpoznatiji po tome što je izmislio saksofon.

Biografija 
Adolf Saks je rođen 1814. godine u Dinanu u Belgiji. Otac mu se zvao Šarl Žozef Saks i takođe je bio dizajner muzičkih instrumenata. U 24. godini života unapredio je dizajn bas-klarineta. Potom se preselio u Pariz gde je radio na čitavom setu instrumenata. Stvorio je sakshornu (od vojničke trube), saksov rog (duvački instrument sa ventilima) i flugelhornu koja je preteča modernog eufonijuma. Izmislio je i sakstrombu sa ventilima i užim otvorom od saksovog roga, a i klarinet-burdon, preteču kontrabas klarineta. Međutim, Adolf Saks je najpoznatiji po izumu saksofona. Godine 1842. kompozitor Hektor Berlioz napisao je odobrenje za saksofon. Od 1842. do 1846. godine Saks je izmislio čitav asortiman saksofona. Otkriće saksofona donelo je Saksu ugled zahvaljujući kome je 1857. godine postao učitelj na Pariskom konzervatorijumu. Saks je nastavio da osmišljava instrumente do kraja svog života. Umro je u Parizu 7. februara 1894. godine. Sahranjen je na groblju Monmartr.

Ostali instrumenti Adolfa Saksa

Literatura 
 Adolphe Sax, Malou Haine, Ed. Bruxelles University, 1980
 Sax, Mule & Co, Jean-Pierre Thiollet, Paris, H & D. 
 Adolphe Sax 1814-1894 — His Life and Legacy, Wally Horwood, Ed. Egon Publishers Ltd. 
 The Cambridge Companion to the Saxophone, Richard Ingham Ed. Cambridge University Press 1998.

Vanjske veze 

 Pictures of four Sax Saxophones (circa 1858–76) 
 
 

Belgijski izumitelji